สวัสดีค่ะ อยากทราบเกี่ยวกับอาการประจำเดือนมาไม่ปกติค่ะ ตอนนี้เลยกำหนดประจำเดือนมาสามวันแล้ว คือเดือนที่ผ่านมาแฟนเอาอวัยวะเพศมาถูหน้าช่องคลอดแต่ไม่ได้ทำการสอดใส่ และหลั่งนอก มีความกังวลเลยทานยาคุมฉุกเฉินไปหลังจากนั้นสามชั่วโมง และทานเม็ดที่สองตอนในเวลาผ่านไปสิบเอ็ดชั่วโมง ไม่มีอากสรข้างเคียงใดๆจากยา และประจำเดือนก็มาปกติค่ะ แต่พอถึงรอบเดือนนี้ ประจำเดือนมาช้าไปสามวัน ปกติจะต้องมาวันที่ 16 เม.ย แต่วันนี้ 18 เม.ย ประจำเดือนยังไม่มา ไม่ทราบว่า มีผลจากการทานยาคุมหรือไม่คะ เพราะมีอาการคัดเต้านมและอารมณ์แปรปวนมาประมาณหนึ่งสัปดาห์ เวียนหัวประมาณสองวันแล้วค่ะ แต่ประจำเดือนยังไม่มาเลยค่ะ และมีความกังวลค่ะว่าจะท้องไหมคะ
สวัสดีค่ะ หากไม่ได้มีการสอดใส่อวัยวะเพศเข้าสู่ช่องคลอด และไม่ได้มีการหลั่งน้ำอสุจิเข้าสู่ช่องคลอด โอกาสที่จะตั้งครรภ์ก็ไม่มีค่ะดังนั้นการที่ประจำเดือนยังไม่มา อาจเป็นผลของยาคุมฉุกเฉินที่ได้ทานไปได้ค่ะ หรืออาจเกิดจากสาเหตุอื่นๆ เช่น ความเครียด การทำงานหนัก พักผ่อนน้อย ออกกำลังกายหักโหม อดนอน นอนดึก อดอาหาร น้ำหนักลด หรือมีการป่วย เช่น เป็นไข้หวัด ท้องเสีย เป็นต้นส่วนอาการคัดเต้านม อารมณ์แปรปรวน เวียนหัว อาจเป็นอาการก่อนการมีประจำเดือนมาได้ค่ะ ซึ่งสามารถพบได้ตั้งแต่ 1-2 สัปดาห์ก่อนประจำเดือนมาดังนั้นแนะนำให้รอประจำเดือนไปอีกซักระยะ ประจำเดือนน่าจะมาในที่สุดค่ะ